Tommy Bolin
<s>Thomas Richard 'Tommy' Bolin (Sioux City, Iowa, 1. kolovoza 1951. - Miami, Florida, 4. prosinca 1976.), američki je (rođen) gitarista koji je najpoznatiji po svom djelovanju u hard rock sastavu  Deep Purple (1975. - 1976.), a njegov rad zabilježen je i u sastavima 'Zephyr' (1969. - 1971.), 'The James Gang' (1973. - 1974.), kao i solo projekti.</s>

<s>Glazbena karijera 
Tommy Bolin, glazbenu karijeru je započeo u sastavi oko područja Sioux Cityja, dok nije preselio u  Boulder, Colorado, kao tinejdžer.</s><s>U to vrijeme svirao je sa sastavom 'American Standard', prije nego što se pridružio skupini 'Ethereal Zephyr', koja je ime dobila po pruzi koja je povezivala Denver i Chicago.</s><s>Kada su se izdavačke kuće počele interesirati za njih, skratili su ime samo na 'Zephyr'.</s><s>Ovaj sastav uključuje Bolina na gitari,  Davida Givensa na bas-gitari i Givens, suprugu Candicea Givensa na vokalu.</s><s>Sastav je počeo svirati po većim mjestima, a često su nastupali kao predgrupa većim sastavima, kao što je Led Zeppelin.</s><s>Njihov drugi album nazvan Going Back to Colorado, bio je snimljen sa novim bubnjarom Bobbyem Bergerom, koji bi kasnije s vremena na vrijeme svirao razne dionice na Bolinovim raznim projektima.</s>

<s>Nakon te snimke, Bolin je odlučio preči na više progresivne projekte.</s><s>U 1972. godini, Bolin u dobi od dvadeset godina, osniva jazz-rock-blues sastav 'Energy'.</s><s>Iako sastav nije objavio niti jedan album, neke snimke iz tog vremena koje su pokazivale njegovu snagu i glazbenu viziju, posthumno su objavljene.</s><s>On je također svirao sa Billyem Cobhamom na njegovom studijskom albumu Spectrum, Koji uključuje Bolina na gitari, Billya Cobhama (član orkestra 'Mahavishnu Orchestra') na bubnjevima, Lelanda Sklara na bas-gitari i Jana Hammera (također član 'Mahavishnu Orchestra') na klavijaturama i sintisajzeru.</s>

<s>1973. godine pozvao ga je kanadski rock gitarista Domenic Troiano, da dođe u njegov rock sastav 'James Gang' i zamjeni tadašnjeg člana Joea Walsha.</s><s>Bolin je sa ovim sastavom objavio dva studijska albuma Bang!' iz 1973. i Miami iz 1974. godine.</s>

<s>Nakon što je završila Miami turneja, Bolin odlazi iz sastava James Gang.</s><s>Nakon toga je radio na brojnim sessionima rock sastava i jazz glazbenika.</s><s>Bolin je sudjelovao na albumu Alphonsea Mouzona, Mind Transplant.</s><s>Svirao je na turneji zajedno sa bubnjarom Carmineom Appiceom i rock sastavom 'The Good Rats'.</s>

<s>Bolin potpisuje ugovor sa izdavačkom kućom 'Nemperor records', za koju će objaviti svoj solo album.</s><s>Njegova glavna ideja je bila da na snimanje doved velik broj glazbenika, koje je upoznao tijekom raznih sessiona.</s><s>Uz poticaj prijatelja i kolega, Bolin je odlučio otpjevati vokale na ovom albumu.</s><s>Glazbenici koji izvode dionice na ovom materijalu su; David Sanborn, Jan Hammer, Stanley Sheldon (basista Petera Framptona), Phil Collins (Genesis) i Glenn Hughes (Deep Purple).</s><s>Tijekom snimanja ovog albuma, Ritchie Blackmore je bio zamijenjen u Deep Purpleu.</s>

<s>Početku 1975. godine Bolin je sudjelovao u snimanju gitare, kanadskom sastavu 'Moxy' tijekom snimanja njihovog istoimenog debi albuma.</s><s>Album je postao vrlo tražen nakon Bolinove smrt od njegovih obožavatelja.</s><s>Krajem godine, Bolin objavljuje svoj prvijenac Teaser, za izdavača 'Nempero' i sa Deep Purpleom studijski album Come Taste the Band.</s><s>Tijekom Deep Purpleove svjetske turneje koja je trajala između 1975. i 1976. godine, izvodili su jednu Bolinovu skladbu sa albuma Teaser.</s><s>U to vrijeme postalo je jasno da je Bolin ovisan o heroinu.</s><s>Takva situacija je dovela do priča da Bolin ne može svirati čisto gitaru jer ima bolove u lijevoj ruci od loših uboda injekcija.</s>

<s>Bolin se nakon turneje vraća svom sastavu i okreće se planiranju za svoj sljedeći solo album.</s><s>Kroz sastav su prošli razni glazbenici od Normana Jeana Bella (bivši član sastava Franka Zappe) na saksofonu i na kraju Tommyev mlađi brat Johnny Bolin na bubnjevima.</s>

<s>1976. počinje snimati materijal za svoj drugi solo album.</s><s>Album je treba biti objavljen kao dvostruko izdanje, ali zbog financijskih problema materijal je skraćen na samo jedan LP.</s>

<s>Smrt 
Bolinova turneja povodom objavljivanja drugog albuma Private Eyes, pokazala se kao njegova posljednja.</s><s>Veliki troškovi vođenja sastava i njegovi problemi sa ovisnošću, prisilile su ga na restriktivne poteze.</s><s>Posljednji koncert su mu bili prije nastupa Petera Framptona i Jeffa Becka.</s><s>Koncert za Jeffa Becka bio je 3. prosinca 1976. godine, gdje je izveo skladbu  "Post Toastee".</s><s>U jednom trenutku njegovih posljednjih sati, Bolin je nađen bez svijesti ubrzo nakon koncerta.</s><s>Organizator, koji po nekim izvješćima nije želio da bude nikakvog dodatnog negativnog publiciteta o turneji, odveo ga je u svoju sobu sa njegovom novom djevojkom, da se brine o njemu.</s><s>Do jutra Bolinu se zdravstveno stanje jako pogoršalo.</s><s>Valerija, njegov djevojka iz Švicarske, uplašila se za njegov život i pozvala je hitnu pomoć.</s><s>Međutim dok je hitna pomoć stigla, Bolin je već bio mrtav.</s><s>Imao je 25 godina.</s>

<s>U 1999. godini, Glenn Hughes (član Trapezea i Deep Purplea) u 4-5 gradova u Teksasu, održao je koncerte posvećene Tommyu Bolinu.</s>

<s>Izvori 
 Iowa Rock i Roll Hall of Fame Induction.</s>

<s>Vanjske poveznice 
 Službene stranice Tommya Bolina - održava Bolinova obitelj
 Billboard.com artikli od Grega Pratoa
 MusicChain - Tommy Bolin</s>

<s>Američki rock gitaristi
Američki heavy metal muzičari
Američki tekstopisci
Deep Purple</s>

